Document ID: 32002R1926

Komisijas Regula (EK) Nr. 1926/2002
(2002. gada 25. oktobris),
ar ko nosaka nodokļus, kuri jāpiemēro no 2002. gada 1. septembra par dažu tādu preču importu Kopienā no Bulgārijas, uz kurām attiecas Padomes Regula (EK) Nr. 3448/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām precēm, ko iegūst, pārstrādājot lauksaimniecības produktus [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 4. punktu,
tā kā:
(1) Eiropas līgumā, ar ko izveido Asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, un kas apstiprināts ar Padomes un Komisijas Lēmumu 94/908/Euratom, EOTK, EK [3], 3. protokolā noteikts tirdzniecības režīms attiecībā uz lauksaimniecības pārstrādes produktiem, kuri tajā uzskaitīti;
(2) minēto protokolu grozīja ar EK un Bulgārijas Asociācijas padome 2002. gada 1. jūlija Lēmumu Nr. 2/2002 par tā tirdzniecības režīma uzlabošanu, kas attiecas uz lauksaimniecības pārstrādes produktiem un kas paredzēts ar Eiropas līguma 3. protokolu [4], saskaņā ar kuru no 2002. gada 1. septembra paredzēja nodokļu samazinājumu, kas jāpiemēro dažu Bulgārijas izcelsmes preču importam;
(3) tāpēc saskaņā ar 3. protokolu jānosaka nodokļi, kas no 2002. gada 1. septembra jāpiemēro par dažu Bulgārijas izcelsmes lauksaimniecības pārstrādes produktu importu,
IR PIEŅĒMUSI ŠO REGULU.
1. pants
Nodokļi, kas no 2002. gada 1. septembra jāpiemēro par to Bulgārijas izcelsmes preču importu, uz kurām attiecas Eiropas līguma 3. protokola I pielikums, ir izklāstīti I, II un III pielikumā.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2002. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 25. oktobrī

Labels: 3
17
18
6